নিরক্ষরেখার উভয় পাশে বিশিষত আমাজন নদী অববাহিকায় অধিকাংশ স্থান জুরেই ‘চিরহরিৎ বৃক্ষের বনভূমি’ দেখা যায়। এখানে সারাবছর উষ্ণতা বেশী থাকে ও প্রচুর বৃষ্টিপাত হয়। বার্ষিক গড় উষ্ণতা ২৫°সে.- ২৭°সে., বার্ষিক গড় বৃষ্টিপাতের পরিমাণ ২৫০ সেমি ৩০০ সেমি। কোনো কোনো স্থানে প্রায় ১০০০ সেমিরও বেশি বৃষ্টিপাত হয়। এখানে ঘন চিরহরিৎ গাছের বনভূমির সৃষ্টি হয়েছে। এই অবণ্যকে ক্রান্তীয় বৃষ্টি অরণ্য বলে।
আমাজন নদী অববাহিকা জুড়ে অবস্থিত এই অরণ্য পৃথিবীর বৃহত্তম ও নিবিড়তম ক্রান্তীয় বৃষ্টি অরণ্য, যা আয়তনে ভারতীয় উপমহাদেশের দ্বিগুণেরও বেশি।
এখানকার গাছগুলোর পাতা বড়ো ও শক্ত। গাছগুলো ঘন সন্নিবিষ্ট হওয়ায় অরণ্যের তলদেশে সূর্যের আলো পৌঁছাতে পারে না। যেন মনে হয় অরণ্যের ওপরটা চাদরের মতো ঢাকা আদেল
এই অরণ্যে বৃক্ষ শ্রেণির গাছের সাথে সাথে লতানো পরজীবী গাছ প্রচুর পরিমাণে জন্মায়। সূর্যের আলো পৌঁছোতে না পারায় এই অরণ্যের তলদেশ স্যাতস্যাতে প্রকৃতির। দুর্গম ও অপ্রবেশ্য সেলভা অরণ্যের এই পরিবেশে ফার্ন, ছত্রাক, শৈবাল ও বিভিন্ন ধরনের আগাছার সাথে সাথে বিষাক্ত অ্যানাকোনডা সাপ, ট্যারানটুলা মাকড়সা, মাছি, মাংসাশী পিঁপড়ে, রক্তচোষা বাদুড়, জোঁক প্রভৃতি প্রাণীর দেখা পাওয়া যায়।